Francine Houben

**Francine Marie Jeanne Houben** (Sittard, Herbehereak, 1955eko uztailaren 2a) herbeherear arkitektoa eta unibertsitateko irakaslea da. *Mecanoo architectenen* bazkide sortzailea eta sormen-zuzendaria da. Delft-en (Herbehereak) du egoitza, eta bulegoak Londres, (Erresuma Batua), Washingtone Hiria (AEB) eta Kaohsiung (Taiwan).

Hainbat sari jaso ditu. Nabarmentzekoa da  2014. urtean Architects Journal aldizkariak, Urteko Arkitekto izendatu zuenean, Hobenek egindako adierapenak:

## Ibilbidea 
*Mecanoo* enpresa 1984an sortu zen, Houben-ek eta Delft-eko Unibertsitate Teknikoko zenbait ikaskidek Rotterdameko erdialdeko etxebizitza sozial konplexu baterako lehiaketa irabazi ondoren. 

Askotariko lanak egiten ditu, besteak beste, unibertsitateak, liburutegiak, antzokiak, bizitegiak, museoak eta hotelak. Houben-ek paisaiaren, hirigintza-plangintzaren eta arkitekturaren diziplinak konbinatzen ditu. Bere biografiaren arabera, "azterketa zehatz batean oinarritzen du bere lana, hiru hamarkadatan zehar gizarte-alderdiak, alderdi teknikoak, aisialdikoak eta giza alderdiak elkarrekin erlazionatuz garatu duen intuizioarekin batera, eta elkarrekin arkitektura-erronka bakoitzerako irtenbide bakarra osatzen duten espazioak sortzen ditu."

Liburutegien diseinua da bere ekoizpenaren ardatzetako bat. Delft-eko Unibertsitate Teknikoko liburutegiak, 1997an osatuak, Birminghameko Liburutegira (2013) eraman zuen, eta ondoren, Martin Luther King Jr-en Oroitzapenezko Liburutegia zaharberritzera, Washington Hirian. Liburutegiei eta eraikin publikoei buruz luze hitz egin du, eta zera adierazi du *"Liburutegiak eraikin publiko garrantzitsuenak direla, katedralak duela urte asko ziren bezala*".

Francine Houben unibertsitateko irakaslea izan da, bai Herbehereetan bai atzerrian, eta 2007an irakasle bisitari izan zen Harvardeko Unibertsitatean. 2002tik 2006ra Almere hirian udal arkitektoa izan zen. 2001ean, bere obraren manifestu nagusia argitaratu zuen: '*Konposizioa, kontrastea, konplexutasuna*'.

[thumb|236x236px|[Francine Houben konferentzia batean, 1988]]
[thumb|241x241px|Jorge Otero-Pailos, [Francine Houben eta Anthony W Marx eztabaidan, 2017]]
## Hautatutako proiektuak 
* Delft-eko Unibertsitate Teknikoko Liburutegia (1997) eta Mekel Park (2009)   
* Santa María de los Angelesko kapera (Rotterdam, 2001)   
* Montevideo etxe orratza (Rotterdam, 2006)  
* Fiftytwo Grados eraikina (Nimega, 2007)  
* Nelson Mandela Park, Bijlmermeer-en (Amsterdam Zuidoost, 2010)   
* La Lonja antzokia eta Kongresu Zentroa (Lleida, 2010)   
* Kaap Skil, Marítima eta Beachcombers Museoa (Oudeschild, Texel, 2012)   
* Birminghameko liburutegia (Birmingham, 2013)  
* Rabobank-eko Westelijke Mijnstreek Aholkularitza Zentroa (Sittard, 2014)    
* Delft tren-geltokiaren eraikina eta udal-bulegoak (Delft, 2015)   
* HOME Arte Zentroa (Mánchester) (Mánchester, 2015)   
* Bruce C. Bolling udal eraikina (Boston, MA 2015)   
* Martin Luther King-en Oroitzapenezko Liburutegia zaharberritzea Washington Hirian.    
* Justizia Jauregia, Kordoba, Espainia
* Kaohsiungeko Arte Zentro Nazionala 
* Hiru kultura-zentro eta merkataritza-zentro bat Shenzhenen

## Aintzatespenak 
* Bere lana nazioartean goraipatua izan da, eta  Birminghameko Liburutegian egindako lana nabarmendu behar da, 2014. urtean RIBAko Stirling sarirako aurrehautatu baitzuten.
* 2014. urtean Architects Journal aldizkariak, Urteko Arkitekto izendatu zuen.
* 2015eko azaroan, Herbehereetako Erregina Gorenak "Prins Bernhard Cultuurfonds" saria eman zion bere lanarengatik.

## Iruditegia 

Bruce C. Bolling Municipal Building, Boston, US 01.jpg|**Bruce C. Bolling Udal eraikina,**Boston, AEB
Municipal Offices and Train Station, Delft 02.jpg|**Udal bulegoak eta Tren geltokia** Delft, Herbehereak
Library of Birmingham 01.jpg|**Birmingham Liburutegia,**Birmingham, Erresuma Batua
Kaap Skil, Maritime and Beachcombers Museum 02.jpg|**Kaap Skil, Itsas eta Beachcombers Museoa**Oudeschild, Herbehereak
Nelson Mandelapark, Amsterdam Bijlmer 03.JPG|**Nelson Mandela Park,**Ámsterdam-Zuidoost, Herbehereak
La Llotja Theatre and Conference Centre, Lleida, Spain.jpg|**La Llotja antzokia. Hitzaldi-zentroa.** Lleida, Espainia
FiftyTwoDegrees, Nijmegen.jpg|**FiftyTwoDegrees**Nijmegen, Herbehereak
Montevideo Residential Tower, Rotterdam.jpg|**Montevideo Erresidentzia Torrea**Róterdam, Herbehereak
Chapel Saint Mary of the Angels, Rotterdam.jpg| **Santa Maria Aingeruen kapera,** Róterdam, Herbehereak
Library Delft University of Technology 01.jpg|**Delfteko Teknlogia Unibertstateko Liburutegia**Delft, Herbehereak
Mekel Park - Campus Delft University of Technology 01.jpg|**Mekel Park**, Delfeko Teknologia Unibertsitatea.Delft,Herbehereak

## Erreferentziak 
## Kanpo estekak